open-index/open-wikipedia-markdown huggingface dataset:
Dio, come ti amo

ממוזער|דומניקו מודוניו וג'יליולה צ'ינקווטי
"**Dio, come ti amo**" (בעברית: "**אלוהים, כמה שאני אוהב אותך**") הוא שיר שבוצע לראשונה ב-1966 בפסטיבל סן רמו על ידי דומניקו מודוניו וג'יליולה צ'ינקווטי וזכה במקום הראשון. אחר כך היה השיר, בביצועו של מודוניו, הנציג של איטליה באירוויזיון של שנת 1966.

השיר הוא בלדה בה הזמר אומר לאהובתו כיצד הוא מרגיש כלפיה. הוא מביע את תדהמתו מעומק רגשותיו. שם השיר נאמר בשיר פעמים רבות.

## באירוויזיון 1966
השיר שובץ במקום ה-14 בסדר השירים בתחרות (אחרי תרזה ממונקו עם השיר "Bien plus fort", ולפני דומיניק וולטר מצרפת עם השיר "Chez nous"). השיר לא קיבל נקודות בהצבעה, והגיע למקום ה-17 והאחרון יחד עם השיר של מונקו, שאף הוא קיבל אפס נקודות. זו הייתה הפעם היחידה בתולדות האירוויזיון שהשיר האיטלקי לא קיבל נקודות בהצבעה.

השיר עובד מחדש לאירוויזיון מכיוון שהשיר בוצע על ידי סולן ולא כדואט, כפי שבוצע בפסטיבל סן רמו. הדבר הפר את הכללים של איגוד השידור האירופי שקבע שהעיבוד יהיה מוכן זמן רב מראש. בחזרות לפני התחרות ביצע מודוניו את השיר בעיבוד חדש עם שלושה מוזיקאים משלו במקום תזמורת, והשיר עבר את מגבלות הזמן המוקצב. מודוניו התעמת עם המפיקים בנוגע לחריגה מהזמן והתבקש לחזור לעיבוד המקורי עם התזמורת. הוא לא היה מרוצה מהתזמורת ואיים לפרוש מהתחרות. למפיקים לא היה די זמן להטיס את ג'יליולה צ'ינקווטי ללוקסמבורג כדי שתייצג את איטליה, ולכן הם נכנעו ואפשרו למודוניו להופיע עם ההרכב שלו במקום תזמורת. אנג'לו ג'קומאזי, שהיה צריך לנצח על התזמורת, ניגן בפסנתר במקום זאת.

בשנה לאחר מכן בתחרות האירוויזיון של שנת 1967 ייצג קלאודיו וילה את איטליה באירוויזיון עם השיר "Non andare più lontano".

## הקלטות
ב-1967 הקליט הזמר סרג'ו פרנקי גרסה באנגלית ואיטלקית של השיר בשם "Oh How Much I Love You" לאלבומו "From Sergio - With Love" שיצא בחברת התקליטים RCA Victor.

שירלי באסי הקליטה גרסה משלה לשיר בשם "" עבור אלבומה "Keep the Music Playing" שיצא ב-1991.

הזמרת הספרדייה וגה הקליטה ב-2017 גרסת כיסוי של השיר בליווי אלביס קוסטלו. השניים שרו את השיר במקור האיטלקי.

## מצעדים

## קישורים חיצוניים

## הערות שוליים

קטגוריה:שירי 1966
קטגוריה:שירי פסטיבל סן רמו 1966
קטגוריה:שירי איטליה באירוויזיון
קטגוריה:שירים באיטלקית
קטגוריה:שירי אירוויזיון 1966
קטגוריה:סינגלים שהגיעו למקום הראשון באיטליה
לנגסטון גאלוויי

**לנגסטון גאלוויי** (באנגלית: **Langston Galloway**; נולד ב-9 בדצמבר 1991) הוא כדורסלן אמריקאי, המשחק בעמדות הרכז והקלע.

## קריירת תיכונים ומכללות
גאלוויי נולד וגדל בעיר באטון רוז' שבלואיזיאנה. בשנתו האחרונה בקבוצת הכדורסל של תיכון "Christian Life Academy" הוביל אותה לזכייה באליפות התיכונים של לואיזיאנה, כשקלע 26.2 נקודות בממוצע למשחק.

בין השנים 2010–2014 למד ושיחק באוניברסיטת סנט ג'וזף אשר בפילדלפיה, פנסילבניה, ולאורך התקופה רשם ממוצעים של 15.0 נקודות, 4.5 ריבאונדים ו-2.2 אסיסטים למשחק. כשחקן הקבוצה קלע 343 שלשות בסך הכול – יותר מכל שחקן אחר בתולדות המועדון – וכמו כן ניצב במקום השני ברשימת הקלעים המובילים שלה (אחרי ג'מיר נלסון), עם 1,991 נקודות.

## קריירה מקצועית
### וסטצ'סטר וניו יורק ניקס
לאחר שלא נבחר על ידי אף קבוצה בדראפט ה-NBA 2014, חתם גאלוויי על חוזה בקבוצת וסטצ'סטר ניקס מליגת הפיתוח של ה-NBA. ב-29 משחקיו בקבוצה הרשים עם ממוצע של 16.5 נקודות למשחק, ובינואר 2015 זכה לחוזה בניו יורק ניקס – קבוצת האם של וסטצ'סטר. ב-13 באפריל 2015 קלע שיא קריירה של 26 נקודות במשחק הניקס מול אטלנטה הוקס, כולל שיא קריירה של 6 שלשות (מ-6 ניסיונות). לאורך אותה עונה קלע גאלוויי 11.8 נקודות בממוצע למשחק, ובסיומה נבחר לחמישיית הרוקיז השנייה של העונה.

### ניו אורלינס פליקנס
ביולי 2016, לאחר כעונה וחצי עם הניקס, חתם גאלוויי על חוזה בניו אורלינס פליקנס. ב-55 משחקיו בקבוצה שימש כמחליפו מהספסל של ג'רו הולידיי, וקלע 8.6 נקודות למשחק.

### סקרמנטו קינגס
בפברואר 2017 הועבר יחד עם טייריק אוונס, באדי הילד ו-2 בחירות דראפט עתידיות לסקרמנטו קינגס, בתמורה לדמרקוס קאזינס ועומרי כספי.

### דטרויט פיסטונס
לקראת עונת  חתם בדטרויט פיסטונס על חוזה ל-3 עונות, בסך כ-21 מיליון דולר. בעונת  העפיל לראשונה בקריירה לפלייאוף ה-NBA, אך הפיסטונס הודחו על ידי מילווקי באקס כבר בסיבוב הראשון (0–4).

### פיניקס סאנס
בנובמבר 2020, לאחר 3 עונות עם הפיסטונס, חתם גאלוויי על חוזה בפיניקס סאנס.

### ברוקלין נטס
ב-16 בדצמבר 2021 חתם על חוזה לעשרה ימים בברוקלין נטס, ב-26 בדצמבר חתם לעשרה ימים נוספים. בתום החוזה השני שוחרר מהקבוצה.

### מילווקי באקס
ב-7 בינואר 2022 חתם על חוזה לעשרה ימים במילווקי באקס.

## סטטיסטיקות הקריירה
### בעונה הסדירה של ה-NBA

### בפלייאוף ה-NBA

## קישורים חיצוניים

## הערות שוליים

קטגוריה:אמריקאים ילידי לואיזיאנה
קטגוריה:באטון רוז': אישים
קטגוריה:כדורסלנים אפרו-אמריקאים
קטגוריה:כדורסלנים אמריקאים
קטגוריה:לואיזיאנה: כדורסלנים
קטגוריה:כדורסלני אוניברסיטת סנט ג'וזף
קטגוריה:שחקני NBA שלא נבחרו בדראפט
קטגוריה:כדורסלני וסטצ'סטר ניקס
קטגוריה:כדורסלני ניו יורק ניקס
קטגוריה:כדורסלני ניו אורלינס פליקנס
קטגוריה:כדורסלני סקרמנטו קינגס
קטגוריה:כדורסלני דטרויט פיסטונס
קטגוריה:כדורסלני פיניקס סאנס
קטגוריה:כדורסלני ברוקלין נטס
קטגוריה:כדורסלני מילווקי באקס
קטגוריה:אמריקאים שנולדו ב-1991
דרגון בול: נתיב העוצמה

**דרגון בול: החזק מנצח** (ביפנית: Doragon Bōru Saikyō e no Michi ,**ドラゴンボール 最強への道**), או **דרגון בול: נתיב העוצמה** (באנגלית: **Dragon Ball: The Path to Power**), הוא סרט קולנוע יפני מסוגת האנימה. את הסרט ביים שיגיאסו יאמאוצ'י. היה זה הסרט הרביעי והאחרון המבוסס על הסדרה "דרגון בול". זהו סרט ספיישל שהופק לציון עשור לזיכיון.

הסרט מתאר בצורה שונה, ובסגנון הנפשה חדיש יותר, מעט את מסעו של גוקו אחר כדורי הדרגון בול ואת מפגשיו עם בולמה, אולונג, יאמצ'ה, פואר ומאסטר רושי בסדרה המקורית. למרות היותו כלול כחלק מסרטי "דרגון בול", הוא רחוק מאוד בסגנונו משלושת הסרטים האחרים שהופקו על האנימה. סגנון האנימציה דומה דווקא לסגנון שהוצג בדרגון בול GT וגוקו אף לבוש בדיוק באותה הצורה שבה היה לבוש ב-GT (ולא כפי שהיה לבוש ב"דרגון בול"), ואף שיר הפתיחה של GT, Dan Dan Kokoro Hikareteku, מופיע בסרט.

הסרט יצא לאור בבתי הקולנוע היפניים ב-2 במרץ 1996, ולאחר מכן עשתה גרסה אנגלית את דרכה אל בתי הקולנוע בצפון אמריקה ב-29 באפריל 2003. הסרט גם דובב לעברית.

## קישורים חיצוניים

* 

נתיב העוצמה
קטגוריה:סרטי 1996
קטגוריה:סרטי אנימה
קטגוריה:סרטי אתחול
קטגוריה:סרטי הרפתקאות
קטגוריה:סרטים ביפנית
קטגוריה:טואי אנימציה: סרטים
קטגוריה:סרטי אנימה מ-1996
קלסי לי ברבר

**קלסי-לי רוברטס ברבר** (באנגלית: **Kelsey-Lee Roberts Barber**; נולדה ב-20 בספטמבר 1991) היא אתלטית אוסטרלית, פעמיים ברציפות אלופת העולם (דוחה 2019 ויוג'ין 2022) וזוכת מדליית ארד אולימפית (טוקיו 2020) בהטלת כידון.

## ביוגרפיה
קלסי-לי ברבר נולדה וגדלה באיסט לונדון, דרום אפריקה. היא מתאמנת בהדרכתו של בעלה מייקל ברבר.

### 2014
במשחקי חבר העמים שנערכו בגלאזגו, בריטניה ב-30 ביולי 2014 זכתה ברבר במדליית ארד בהטלת כידון בתוצאה של 62.95 מטר.

### 2015
באליפות העולם שנערכה בבייג'ינג, סין ב-28 באוגוסט 2015 סיימה ברבר במקום 20 בהטלת כידון בתוצאה של 60.18 מטר.

### 2016
באולימפיאדת ריו דה ז'ניירו (2016) סיימה ברבר במקום 28 בהטלת כידון בתוצאה של 55.25 מטר.

### 2017
באליפות העולם שנערכה בלונדון ב-8 באוגוסט 2017 סיימה ברבר במקום עשירי בהטלת כידון בתוצאה של 60.76 מטר. בשלב המוקדמות היא קבעה תוצאה של 63.70 מטר ועלתה מהמקום השביעי.

### 2018
במשחקי חבר העמים שנערכו בגולד קוסט, אוסטרליה ב-12 באפריל 2018 זכתה ברבר במדליית כסף בהטלת כידון בתוצאה של 63.89 מטר.

### 2019
באליפות אוקיאניה באתלטיקה שנערכה ביוני 2019 זכתה ברבר במדליית זהב בשיא אישי חדש של 65.61 מטר. בתחרות שנערכה בלוצרן, שווייץ ב-9 ביולי אותה שנה היא זכתה במדליית זהב בשיא אישי חדש נוסף של 67.70 מטר, תוצאה המציבה אותה במקום 12 בכל הזמנים ושני באוקיאניה.
#### אלופת העולם
באליפות העולם שנערכה בדוחה בסוף ספטמבר היא זכתה במדליית זהב בהטלת כידון השישית והאחרונה שלה בתוצאה של 66.56 מטר, לפני ליו שיאינג (65.88 מטר) וליו הוי הוי (65.49 מטר), שתיהן מסין. עד להטלה השישית היא דורגה במקום הרביעי.

### 2021
#### מדליית ארד אולימפית
באולימפיאדת טוקיו (2020) זכתה ברבר במדליית ארד בהטלת כידון בתוצאה של 64.56 מטר, אחרי ליו שיאינג (66.34 מטר) ומריה אנדרייצ'יק מפולין (64.61 מטר).

### 2022
באליפות העולם שנערכה ביוג'ין, אורגון ביולי 2022 זכתה בפעם השנייה ברציפות במדליית זהב בהטלת כידון בתוצאה של 66.91 מטר, לפני קארה וינגר מארצות הברית (64.05 מטר) והארוקה קיטגוצ'י מיפן (63.27 מטר).

### 2023
באליפות העולם שנערכה באוגוסט בבודפשט שבהונגריה סיימה במקום שביעי בהטלת כידון בתוצאה של 61.19 מטר.
### 2024
באולימפיאדת פריז סיימה במקום 26 בהטלת כידון בתוצאה של 57.73 מטר.
## קישורים חיצוניים

* 

קטגוריה:מטילות כידון
קטגוריה:אתלטיות אוסטרליות
קטגוריה:אלופות עולם באתלטיקה
קטגוריה:אתלטיות אוסטרליות באולימפיאדת ריו דה ז'ניירו (2016)
קטגוריה:מטילות כידון באולימפיאדת טוקיו (2020)
קטגוריה:אתלטיות באולימפיאדת פריז (2024)
קטגוריה:זוכות מדליית ארד אולימפית אוסטרליות באולימפיאדת טוקיו (2020)
קטגוריה:זוכות מדליית ארד אולימפית באולימפיאדת טוקיו (2020): אתלטיקה
קטגוריה:משתתפות אוסטרליות באולימפיאדת פריז (2024)
קטגוריה:אוסטרליות שנולדו ב-1991
קטגוריה:אוסטרלים שנולדו ב-1991
פנייאר סופר-ספורט

**פנייאר סופר-ספורט** (באנגלית: **Fenyr SuperSport**) היא מכונית ספורט בעלת ביצועים של מכונית על מתוצרת **W Motors**  הלבנונית אשר מיוצרת משנת 2017 במפעל "Magna Steyr"  בגראץ, אוסטריה.

ייצור המכונית תוכנן במקור להיות עד 25 יחידות בשנה, עלייה דרסטית מפעילות הייצור הכוללת המוגבלת של 7 מכוניות של קודמתה. עם זאת, זה שונה מאוחר יותר לסך הכל של 100 כלי רכב.

## היצרן "W Motors"
**W Motors** היא חברת מכוניות היפר ערבית-לבנונית שנוסדה בשנת 2012, והייתה המפתחת הראשונה של מכוניות ספורט יוקרתיות בעלות ביצועים גבוהים במזרח התיכון. החברה ממוקמת בדובאי משנת 2013 ומשולבת באופן מלא בפעילויות הכוללות תכנון רכב, מחקר ופיתוח, הנדסה וייצור. W Motors מבצעת גם ייעוץ לרכב במסגרת חטיבת הפעולות המיוחדות שלה.

בראשות המייסד והמנכ"ל ראלף דבאס (Ralph R. Debbas) וצוות הניהול, "W Motors" מייצרת רכבי ייצור מוגבלים בשיתוף עם חברות הנדסת רכב וייצור מובילות מכל רחבי העולם. "Magna Steyr", "Studiotorino", "RUF Automobile" "AKKA Technologies".

## "פנייאר סופר-ספורט"

* 2 דלתות קופה.
* מנוע מרכזי-אחורי - 3.8 ליטר.
* סוג הנעה: הנעה אחורית.
* התמסורת משולבת עם דיפרנציאל עם החלקה מוגבלת והיא מותקנת לרוחב בחלק האחורי של הרכב ומעבירה כוח לגלגלים האחוריים.
* מתלים - "פנייאר סופר-ספורט" עושה שימוש במתלי הנתיב של "מקפרסון"  על הציר הקדמי, ומתלים מרובי קישור  עם סליל אופקי מעל בולמי הזעזועים בציר האחורי. מוטות נגד גלילה  מותקנים גם בשני הסרנים.
* בלמים - לבלמים יש דיסקים מורכבים קרמיים מורכבים, בקוטר 420 מ"מ (1.653 אינץ') כל אחד, ומשתמשים במכוני אלומיניום עם שש בוכנות מלפנים ומאחור.
* צמיגים מתוצרת פירלי מסוג "Pirelli P Zero", קוד צמיגים קדמיים: "255/35 ZR 19", קוד צמיגים אחוריים: "335/30 ZR 20".
* פנים הדגם "פנייאר סופר-ספורט" כולל לוח מחוונים כולל במקום מסך, תצוגת הולוגרמה, וקונסולה מרכזית המוגמרת בסיבי פחמן ואלקנטרה .
* ברכב הורכב נתב 3G ואפליקציה סלולרית לשיפור קישוריות וניטור נתונים מרחוק.
* תאוצה בין 0–100 קמ"ש היא 2.7 שניות.
* תאוצה בין 0–200 קמ"ש היא 9.4 שניות.
* איש עסקים יפני רכש 5 יחידות מדגם "פנייאר סופר-ספורט" במחיר של 1,500,000 דולר ליחידה.

## תמונות

קובץ:Geneva International Motor Show 2018, Le Grand-Saconnex (1X7A1584).jpg| "פנייאר סופר-ספורט"
קובץ:2018-03-06 Geneva Motor Show 2561.JPG | "פנייאר סופר-ספורט"
קובץ:W Motors Fenyr Supersport III Genf 2018.jpg | "פנייאר סופר-ספורט"
קובץ:Fenyr Supersport Cockpit Genf 2018.jpg | "פנייאר סופר-ספורט" - מבט לתא הנהג
קובץ: Fenyr Supersport Back Genf 2018.jpg| "פנייאר סופר-ספורט"
קובץ:Geneva International Motor Show 2018, Le Grand-Saconnex (1X7A1580).jpg | "פנייאר סופר-ספורט"
קובץ:W Motors Fenyr Supersport Back II Genf 2018.jpg | "פנייאר סופר-ספורט"
קובץ: Geneva International Motor Show 2018, Le Grand-Saconnex (1X7A1583).jpg| "פנייאר סופר-ספורט"


## ראו גם
* מכונית-על

## קישורים חיצוניים

* 
* 

## הערות שוליים

קטגוריה:מכוניות על
קטגוריה:מכוניות ספורט
קטגוריה:מכוניות קופה
קטגוריה:מכוניות מנוע מרכזי
קטגוריה:דגמי מכוניות שהושקו ב-2017
קטגוריה:איחוד האמירויות הערביות: תחבורה
קטגוריה:כלי רכב המורכבים באוסטריה
מנזר דונסקוי

250px|ממוזער|שמאל|מנזר דונסקוי
**מנזר דונסקוי** (ברוסית: **Донско́й монасты́рь**) הוא מנזר גדול מדרום למרכז מוסקבה. המנזר הוקם ב-1591. נודע כמקום קבורה לאנשי שם.

## היסטוריה
המנזר הוקם בנקודה בה שכנה כנסייה בימי בוריס גודונוב, שהכילה את האיקונה "גבירתנו של נהר הדון" (Донская икона Божией Матери) מאת תאופנוס היווני. לפי האגדה לקח דמיטרי דונסקוי את האיקונה איתו לקרב קרב קוליקובו עם אורדת הזהב בשנת 1380 וניצח בעזרתה בקרב. המנזר מנציח את שמו.

המנזר שימש כמוצב צבאי שהגן על הדרך הראשית מן הקרמלין דרומה. כך למשל ב-1618 נהדפה הסתערות כוחות קוזאקים אוקראינים למרגלות חומות המנזר.

ב--1683 הועלה ראש המנזר לרמת ארכימנדריט, והמנזר זכה לעצמאות ולנחלות.

ב-1711 הוקמה הקתדרלה הגדולה ובה נקברו הצארים משושלת בגרטיוני ודוכסי מינגרליה מבית דאדיאני. ב-1812 תקף צבא נפוליאון את המנזר, אך אוצרותיו (בראשם האיקונה גבירתנו של נהר הדון) הועברו לוולוגדה מבעוד מועד וניצלו.

בעת מהפכת אוקטובר 1917 שהו במנזר 48 נזירים. טיכון, פטריארך מוסקבה ורוס כולה, נכלא במזנר בשנת 1922 על ידי שלטונות ברית המועצות ולא יצא ממנו עד מותו שלוש שנים לאחר מכן. הוא גם נקבר במנזר בקבר לא מסומן שהתגלה רק ב-1992.

ב-1924 השתמשו השלטונות במקום כמושבת עונשין. כן אוחסנו במקום שרידים ממנזרים וכנסיות שהרסו הקומוניסטים ברחבי מוסקבה (בהם קתדרלת ישו המושיע, מגדל סוחארב ועוד).

## מקום קבורה
250px|ממוזער|שמאל|בית הקברות של מנזר דונסקוי בשלג
### בית הקברות הישן
משפחות אצולה רבות בחרו לקבור את מתיהן בכנסיות ובקפלות בתחומי הממנזר. בית הקברות הישן (Некрополь Донского монастыря) ממוקם בדרום-מזרח המתחם ובמהלך המאה ה-18 והמאה ה-19 נקברו בו מדינאים והיסטוריונים, סופרים ומשוררים, מדענים ופילוסופים, ציירים וארכיטקטים. בהם ניקולאי רפנין, אוסיפ בובה, וסילי פרוב, ניקולאי ז'וקובסקיו ועוד. לאחר התפרקות ברית המועצות נקברו במקום עצמותיהם של רוסים שנמלטו מברית המועצות ומתו בגלות, בהם הגנרלים ולדימיר קאפל ואנטון דניקין וכן הסופרים אלכסנדר סולז'ניצין ואיוואן שמליוב.

### בית הקברות החדש

מדרום למנזר, בסמוך אך מחוץ לחומותיו, נפתח ב-1910 בית קברות נוסף, שכונה "בית הקברות החדש" (Новое Донское кладбище). בית קברות זה הפסיק לקלוט נפטרים בסוף שנות השמונים. בין היתר נקברו במקום מריה, בתו של אלכסנדר פושקין, רודולף אבל, פאינה רנייבסקיה, פאבל סודופלאטוב ואחרים.

בתקופת הטיהורים הגדולים של סטלין, נקברו במקום קרבנות הוצאה להורג בקברי אחים. בין היתר נקברו במקום ככל הנראה שרידיהם של וסילי בליוכר, סטניסלב קוסיאור, מיכאיל טוכאצ'בסקי, ניקולאי יז'וב, וסבולוד מיירהולד, איסאק באבל, אולג פנקובסקי, גריגורי קוליק, אלכסנדר יגורוב וכן פיוטר קרסנוב, שהוצא להורג בעוון שיתוף פעולה עם הנאצים ב-1947.

בין 1927 לאמצע שנות השבעים פעל במקום קרמטוריום (משרפת גופות), היחיד במוסקבה.

## קישורים חיצוניים

* 

## הערות שוליים

דונסקוי
קטגוריה:רוסיה: בתי קברות
תתן אחרית לעמך

**תתן אחרית לעמך** הוא פיוט הנאמר במסגרת הפיוטים הנאמרים לאחר סדר העבודה בתפילת יום הכיפורים על פי נוסח אשכנז.

בקצת קהילות אומרים רק את תחילת הפיוט וסופו, או מדלגים עליו לחלוטין.

[ממוזער|הפיוט ב[מחזור וורמס, הספרייה הלאומית, ירושלים]]

## מקור הפיוט
מחברו של הפיוט לא ידוע ומקובל היה לחשוב שמקורו מאשכנז מימי הביניים. הוא מועתק למשל במחזור וורמס המתוארך לשנת 1272 וישנה אף מסורת שהפיוט חובר בבית מדרשו של רש"י. לדעת אופיר מינץ-מנור, על פי סגנון הפיוט יש לשייך אותו לתקופה הקדם-קלאסית של הפיוט, כלומר לארץ ישראל של המאה החמישית לספירה. טענה זו נתמכת בעובדה שהפיוט מועתק בכתב יד טיילור-שכטר H6.41 (1V) מהגניזה הקהירית, דבר שמוכיח שמקורו משלהי העת העתיקה במזרח.

## תוכן הפיוט
הפיוט בנוי ממשפטים של בקשות מהאל שיגאל את עמו, את ארץ ישראל ואת העיר ירושלים. כל משפט מתחיל בבקשה בלשון עתיד נוכח תתן-תשיב-תרומם וכו'. סך הכל 22 משפטים. מכיוון שמדובר במשפטים שמתחילים בזמן עתיד וגוף נוכח, כל משפט מתחיל באות תי"ו. האות השנייה היא על פי סדר האלפבית מהסוף להתחלה (תשר"ק).

כיוון שהפיוט מתאר מצב של גלות וחורבן, הציע הרב חיים דרוקמן לשנות מספר מילים בפיוט, כדי שיתאים, לדעתו, למצבו של עם ישראל לאחר הקמת מדינת ישראל ("תקומם קרן גאולה" ולא "גדועה"; "תפאר ישבה בדד" ולא "יושבת"; "תסיר חרפה מדביר" ולא "מעיר"; "תדרוש גאולה לשבותנו" ולא "לגלותנו"; "תגדל קץ לקנותנו" ולא "תגלה").

## מנגינה
בשנת 2016 פרסם הזמר הראל טל ניגון לפיוט "תתן אחרית לעמך" מבוסס על ניגונו של ר' שלמה קרליבך לפסוק "נחמו נחמו עמי". את הרעיון לביצוע זה קיבל מאביו הרב שמואל טל שביצע את הפיוט בניגון זה בבית הכנסת בישיבתו תורת החיים שביד בנימין.

בעקבות פרסום הביצוע של הראל טל, והצעתו לשיר את הביצוע בחתונות בעת שבירת הכוס במעמד החופה, התפשט המנהג, בעיקר בחתונות בציונות הדתית, ורבים שרים 'תתן אחרית' בנוסף לשירת 'אם אשכחך' המסורתית, וחלקם אף במקומה.

## קישורים חיצוניים
* מהדורה מדעית בתוך: 
*

## הערות שוליים

קטגוריה:פיוטי יום הכיפורים
קטגוריה:יצירות שמחברן אינו ידוע
קטגוריה:יצירות עם אקרוסטיכון
חיוך (ספר)

**חיוך** (באנגלית: **Smile**) הוא רומן גרפי אוטוביוגרפי, שנכתב על ידי הסופרת האמריקאית ריינה טלגמאייר. הספר מתאר את חיי המחברת מכיתה ו' ועד בית הספר התיכון. זהו ספר הבכורה של ריינה, והוא זיכה אותה בפרס אייזנר. בשנת 2014 הוציאה המחברת ספר המשך הנקרא "אחיות".

## עלילה
ריינה רק רוצה להיות תלמידת כיתה ו' רגילה, אבל לילה אחד, אחרי שהיא חוזרת מפעולה עם חברותיה בצופים, היא נופלת תוך כדי ריצה, ושתי שיניים קדמיות שלה נפגעות באופן קשה. התאונה הזאת דורשת שנים של טיפול אורתודנטי (ובהמשך גם טיפול חניכיים), ובהמשך הספר ריינה מדברת על הטיפולים שהיא עוברת ועל החברים הלא ידידותיים שלה. הספר מתאר את ההתבגרות הרגשית והנפשית של ריינה יחד עם התפתחות הפגיעה שעברה בשיניה והטיפול הרפואי בפגיעה.

## ביקורות ופרסים
הספר זכה לביקורות חיוביות. בניו יורק טיימס נכתב שזהו סיפור שמנחם את הקוראים שחוצים את השנים שבין ילדות לבגרות. במגזין ביקורת הספרים האמריקאי קירקוס נכתב שהספר כובש, מצחיק ונוגע ללב, והדמויות רבות הבעה; מאוחר יותר, קירקוס הגדיר את הספר כאחד מספרי הספרים הטובים ביותר לשנת 2010 לבני נוער. בשנת 2011 זכה הספר בפרס אייזנר לפרסום הטוב ביותר לבני נוער. זה היה גם אחד מעשרת הרומנים הגרפיים הגדולים של התאחדות שירותי הספרייה למבוגרים צעירים לשנת 2011.

החל מ־25 בפברואר 2017 גרסת הכריכה הרכה של הספר הופיעה כ־240 שבועות ברשימת רבי המכר של ניו יורק טיימס תחת הקטגוריה ספרים בכריכה רכה.

## קישורים חיצוניים
* 
* חיוך, באתר סימניה

## הערות שוליים

קטגוריה:אוטוביוגרפיות
פרס האמן המצטיין של הונגריה

**פרס האמן המצטיין של הונגריה** (בהונגרית: **Magyarország Érdemes Művésze díj**) הוא אחד מפרסי ההצטיינות של הונגריה, בדרגה אחת פחות מפרס האמן הדגול (**Magyarország Kiváló** **Művésze díj**).

## הענקת הפרס
הפרס מוענק כל שנה ב-14 במרץ על ידי ראש ממשלת הונגריה לאמנים "שהציגו הישגים בתחום התרבות הלאומית ההונגרית והיצירה האמנותית (תיאטרון, מוזיקה, מחול, משחק, קולנוע, אמנות יפה, צילום, אומנות שימושית). אמנים שיצרו לאורך זמן ערכים אמנותיים מצטיינים וכבר זכו בפרס האמנות של שר התרבות. ניתן להגיש שמות מועמדים לפרס עד 30 בנובמבר של השנה הקודמת במשרד משאבי האנוש, במזכירות האגף ליחסי חברה ואזרחים, לממונה על העיטורים בנושאי תרבות. לפרס מתלווה גם מענק כספי שערכו הוא שליש מהמענק הכספי של פרס קושוט. הפרס כולל מדליית ברונזה בקוטר 3.5 ס"מ עם סרט וכיתוב "אמן מצטיין". החל משנת 2014 ואילך מוענקת גם תעודה מקושטת.

## הפרס בתקופה הקומוניסטית
קודמו של הפרס היה "פרס האמן המצטיין של הרפובליקה העממית ההונגרית", והוא הוענק לאמנים בעלי זכות יוצאת דופן בפיתוח התרבות הסוציאליסטית בין 1963 ל-1990. התגמול כלל תוספת פנסיה. הסכום החודשי של תוספת זו היה תוספת של 60% מהשכר הממוצע אז בהונגריה. במקרה של מות האמן, האלמנה הייתה זכאית לחצי מהקצבה אם הייתה:
*תושבת הונגריה
*הגיעה לגיל הפרישה הרלוונטי
*גרה עם האמן כבן הזוג בעת מותו.

שם הפרס בין 1991 ל-2011 היה פרס "האמן המצטיין של רפובליקת הונגריה".

## תולדות הפרס
[ממוזער|מדליית האמן המצטיין של [הפדרציה הרוסית]]
התואר "האמן המצטיין של המדינה" נוסד במקור בברית המועצות תחת השם **Заслуженный артист**.

כדוגמה לתואר זה שימש "פרס זמר/ת אופרה" [**Hofkammersänger(in)**] על הצטיינות בתחום זמרת האופרה בגרמניה. התואר הוענק אז על ידי נסיכים ומלכים. ברוסיה הצארית הוענק תואר "הזמר/ת הקיסרי/ת", שאחרי המהפכה הסובייטית של 1917 הוחלף שמו לתואר "אמן מצטיין של רוסיה" או "של ברית המועצות" והוא שימש לא רק לציון זמרי אופרה אלא לכל תחומי האומנויות.

תואר זהה או מקביל לו מוענק מחוץ לרוסיה במדינות רבות של חבר המדינות לשעבר (יורשות ברית המועצות) וגם בחלק ממדינות הגוש המזרחי לשעבר.

## לקריאה נוספת
* Díjasok és kitüntetettek adattára. 1948-1980. Összeállította és szerkesztette: Magyar Józsefné. Palmiro Togliatti Megyei Könyvtár, Kaposvár. 
* Csapó Tamásné: Díjasok és kitüntetettek adattára, 1981-1990. Megyei és Városi Könyvtár, Kaposvár ISSN 0237-2312
* A 2010. évi díjasok: *[http://www.nefmi.gov.hu/miniszterium/kituntetettek/atadtak-kivalo-erdemes Átadták a Kiváló- és Érdemes Művész, valamint a Babérkoszorú díjakat]*. Nemzeti Erőforrás Minisztérium, 2010. március 13. (Hozzáférés: 2015. október 23.)
* *MTI Ki kicsoda 2009.* Szerk. Hermann Péter. Budapest: Magyar Távirati Iroda. 2008. 
* A 2016. évi díjasok: ''Balog Zoltán állami művészeti és miniszteri szakmai díjakat adott át''. kormany.hu, 2016. március 11. (Hozzáférés: 2016. március 11.)

## הערות שוליים

קטגוריה:פרסים הונגריים
קטגוריה:הונגריה: תרבות
הנסיכה והרוח

"**הנסיכה והרוח**" הוא הסינגל הרביעי מתוך האלבום ימי התום (1988) של הזמרת-יוצרת הישראלית ריטה, שיצא לאור במרץ 1988. השיר נכתב על ידי עלי מוהר, הולחן על ידי יהודה פוליקר ועובד על ידי רמי קלינשטיין. במקור, פוליקר וקלינשטיין הלחינו, עיבדו והקליטו את הלחן האוריינטלי ולבסוף העבירו אותו למוהר שיוסיף את מילותיו לשיר.

במרוצת השנים בוצע והוקלט השיר עשרות פעמים. בין האמנים שהקליטו אותו היו שרית חדד, אלי לוזון, רמי קלינשטיין, יוני רועה והדר עוזרי.

השיר דורג במקום הראשון במצעד העברי השבועי של רשת ג' במשך שלושה שבועות.

## רקע ויצירה
ריטה סיפרה במהלך ריאיון לרדיו כי: . באתר של עופרה עופר אורן צוין שהלחן קדם אם כן למילים, שכן הם העבירו את ההקלטה לעלי מוהר, שהיטיב להתאים את מילותיו לניחוחה האוריינטלי של המנגינה. מוהר צייר נופי מדבר, אורחת גמלים, שודדי דרכים שחוטפים נסיכה וזוממים לקחת אותה אל חצרו של הסולטן. הוא אמר לריטה: .

בשנת 2019 פרסמה אורן ב-*[[Xnet]]* את כתבתה אודות "הנסיכה והרוח". השיר נכלל באלבום ההופעה והווידאו של ריטה, *[[One (אלבום)|One]]*.

## אירוויזיון 1990
לאחר שנתיים שעקבו ליציאת אלבום האולפן השני של ריטה, ימי התום (1988), הוחלט שהיא תייצג את ישראל באירוויזיון 1990 עם השיר "שרה ברחובות". היו שמתחו ביקורת על כך שביצוע השיר “שרה ברחובות”, שהגיע למקום ה-18 בתחרות, לא היה הבחירה המיטבית לשלוח. כמו כן, נאמר שאילו ביצעה את "הנסיכה והרוח" התוצאה הייתה אחרת. גברי מזור, מנהלה לשעבר של הזמרת ירדנה ארזי, שהשתתפה באירוויזיון שנתיים קודם לכן, ציין שריטה הייתה צריכה .

עם זאת, לא ייצג השיר את ישראל באירוויזיון באותה השנה, אלא "שרה ברחובות" בוצע במקומו.

## וידאו קליפ
הווידאו קליפ של "הנסיכה והרוח" לא הועלה לערוץ היוטיוב של ריטה, אך פורסם ב-26 בספטמבר 2010. הקונספט שלו מגולל את הנושא בו עוסק השיר ולאורכו ניתן לראות עשרות שחקנית בלבוש אוריינטלי מבצעים תנועות ריקוד שונות. ישנה סצנה שנעשתה באמצעות שימוש באפקטים חזותיים בה ריטה מעופפת מעל השחקנים.

האודיו הרשמי של השיר הועלה לערוץ היוטיוב של ריטה ב-29 במאי 2017, מספר עשורים ליציאתו המקורית.

## מיקומי שיא

## קישורים חיצוניים

* 
* 
* 

## הערות שוליים

קטגוריה:שירי ריטה
קטגוריה:שירים בעברית
קטגוריה:שירים שנכתבו על ידי עלי מוהר
קטגוריה:שירים שהולחנו על ידי יהודה פוליקר
קטגוריה:שירים שהופקו על ידי רמי קלינשטיין
קטגוריה:שירים על נסיכות
קטגוריה:סינגלים שהגיעו למקום הראשון בישראל
אגם רטבה

**אגם רטבה** (בצרפתית: **Lac Retba**, נקרא גם **Lac Rose**, "אגם ורוד") הוא אגם השוכן מצפון לחצי האי קאפ-ור בסנגל, כ-35 ק"מ צפונית-מזרחית מעיר הבירה, דקר. שמו מגיע מצבע מימיו הוורודים כתוצאה מנוכחות אצות מסוג *Dunaliella salina*. האגם היה פעמים רבות נקודת הסיום של ראלי פריז-דקר, עד שמסלול הראלי עבר מאפריקה לדרום אמריקה מסיבות ביטחוניות בשנת 2009.

אגם רטבה מועמד להפוך לאתר מורשת עולמית על ידי ארגון אונסק"ו.

## תיאור
האגם מופרד מהאוקיינוס האטלנטי רק על ידי מסדרון דיונות צר ברוחב כמה מאות מטרים, והוא נקרא על שם מימיו הוורודים הנגרמים על ידי אצות *Dunaliella salina*. האצות מייצרות פיגמנט אדום שמסייע להן בקליטת אור, ושמספק להן אנרגיה. הצבע ניכר במיוחד בעונה היבשה (מנובמבר עד יוני) ונראה פחות בעונה הגשומה (יולי עד אוקטובר).

האגם ידוע בתכולת המלח הגבוהה שלו, המגיעה עד ל-40% באזורים מסוימים. הסיבה המרכזית למליחות היא חדירת מי ים מהאוקיינוס האטלנטי ואידויים לאחר מכן. בדומה לים המלח, ריכוז המלח באגם גבוה מספיק על מנת לאפשר לאנשים לצוף בו בקלות. החל משנות ה-70 של המאה ה-20 מופק מהאגם מלח ומיוצא למדינות רבות באפריקה המערבית.

## ראו גם
* אגם הילייר

## קישורים חיצוניים

* 

## הערות שוליים

רטבה
קטגוריה:סנגל: גאוגרפיה
לוח יאנגצה

[שמאל|ממוזער|250px|לוח יאנגצה במערך הלוחות בצפון-מערב [האוקיינוס השקט]]
**לוח יאנגצה** המכונה גם **לוח דרום סין** הוא לוח טקטוני המכיל את מרבית דרום הרפובליקה העממית של סין, שמו של הלוח נגזר משמו של הנהר יאנגצה החוצה אותו ממערב למזרח ונשפך לים סין המזרחי.

## גבולות טקטוניים
לוח יאנגצה גובל בחמישה לוחות טקטוניים ובשוליו חמישה צמתים משולשים. המפגשים עם כל הלוחות הם גבולות חילוף, פתיחה או סגירה (ללא הפחתה). לפי כיוון השעון:

במערב, בצפון וברוב חלקו המזרחי גובל לוח יאנגצה בלוח האירואסייתי. לוח יאנגצה מתרחק מהלוח האירואסייתי בכיוון מזרח-דרום-מזרח בקצב של 13 מילימטרים בשנה. העתק לונגשמנשאן (龍門山斷層) המפריד ביניהם היה הגורם לרעידת האדמה בסצ'ואן ב-2008.

בדרום-מזרח יש צומת משולש עם הלוח האמורי שבינו לבין לוח יאנגצה יש גבול חילוף הנע בקצב של 4 מילימטרים בשנה.

הגבול בין הלוח האמורי עם לוח היאנגצה מסתיים בצפון האי טאיוואן בצומת משולש עם לוח אוקינאווה. בין לוח זה ללוח יאנגצה יש גבול פתיחה תוך יצירת שקע אוקינאווה.

הגבול בין לוח אוקינאווה עם לוח היאנגצה מסתיים בצומת משולש עם הלוח הפיליפיני. גבול זה בין הלוח הפיליפיני לבין לוח יאנגצה מתאפיין בסגירה ללא הפחתה.

הגבול בין הלוח הפיליפיני עם לוח היאנגצה מסתיים בצומת משולש עם לוח סונדה. הגבול בין לוח יאנגצה ללוח סונדה הוא גבול חילוף שמאלי הנע בקצב של 15 מילימטרים לשנה.

הגבול בין לוח סונדה עם לוח יאנגצה מסתיים בצומת משולש עם הלוח האירואסייתי.

## היווצרות
לוח יאנגצה נוצר בהתפרקות יבשת-העל רודיניה לפני 750 מיליון שנים, בעידן הנאופרוטרוזואיקון. לוח דרום סין התנתק מיבשת העל גונדוונה בסילור. במהלך היווצרות יבשת-העל פנגיאה היה דרום סין יבשת קטנה, נפרדת, ששכנה מול החוף המזרחי של יבשת העל ונסחפה לצפון. בטריאס התנגש לוח יאנגצה עם הקראטון של צפון סין, והתחבר עם פנגיאה, ויצר את אגן סצ'ואן. בקנוזואיקון הושפע לוח יאנגצה מההתנגשות של הלוח ההודי עם הלוח האירואסייתי תוך יצירה והתרוממות של הרי לונגמן. התנועה דרומה מתבצעת לאורך העתק הנהר האדום.

## ביאורים

## הערות שוליים

יאנגצה
קטגוריה:אסיה: גאולוגיה
קטגוריה:יאנגצה
יוסף גריף

**יוסף גריף** (נולד בשנת 1957) היה קצין הכנסת החל מ-2010 עד שנת 2021.

## ביוגרפיה
נולד בשנת 1957 בירושלים, התגייס לצה"ל ב-1975 ושירת בחטיבה 35 של הצנחנים.

התגייס בשנת 2001 למשמר הכנסת ומילא מגוון של תפקידים במסגרתו, החל מתפקיד מאבטח ומוקדן במרכז הדיווח המבצעי ובהמשך הגיע לתפקיד מפקד מחלקה במערך האבטחה החיצוני, מחלקת סינון הבקרה וקצין אגף המבצעים.

בשנת 2007 החל לכהן כסגן מפקד משמר הכנסת וממלא מקומו וב-2010 מונה לקצין הכנסת העומד בראש משמר הכנסת. הוא החליף בתפקידו את יצחק שד"ר שפרש לגמלאות. ב-29 ביולי 2015 העניק לו יושב ראש הכנסת, יולי אדלשטיין, דרגת ניצב.

במהלך כהונתו הועברה האחריות על אבטחת משלחות של חברי כנסת היוצאות מחוץ לישראל ליחידת "עו"ז" של משמר הכנסת מידי היחידה לאבטחת אישים של השב"כ.

ב-15 ביולי 2019 השתתף בפרק פתיחת העונה של "המירוץ למיליון" ובמסגרתו העניק לזוגות המתחרים את המעטפה ששלחה אותם לתחנה הבאה במירוץ.
## השכלה וחיים אישיים
לגריף תואר ראשון במנהל עסקים מאוניברסיטת לטביה ותואר שני בניהול וארכון מערכות חינוך מהמרכז ללימודים אקדמיים.

מתגורר במעלה אדומים.

## קישורים חיצוניים
* 
* 
* 

## הערות שוליים

קטגוריה:קציני הכנסת
קטגוריה:מעלה אדומים: אישים
קטגוריה:ירושלים: אישים
קטגוריה:ישראלים שנולדו ב-1957
זודיאק (שיר)

**זודיאק** הוא פזמון שכתב דודו ברק, הלחין יוני רועה, וביצע ירון חדד. השיר השתתף בקדם-אירוויזיון 1992.

## רקע
השיר השתתף בקדם אירוויזיון 1992. הוא דורג במקום התשיעי בלבד. על אף זאת היה השיר ללהיט.

השיר נכלל באלבום הבכורה של ירון חדד, ולאלבום ניתן השם "זודיאק". היה זה הלהיט היחיד שהיה לחדד, שהחליט לפרוש בהמשך מתחום הבידור, ולא הוציא עוד אלבומים נוספים.

השיר עוסק בגלגל המזלות (זודיאק).

במצעד הפזמונים העברי השנתי לשנת תשנ"ב (1992) של רשת ג' דורג השיר במקום החמישי.

בשנת 2019, לקראת קיום האירוויזיון בארץ, נבחר זודיאק למקום הראשון במצעד שירי קדם האירוויזיונים שבחרו מאזיני רשת ג.

איציק אשל הוציא גרסת כיסוי של השיר, תחת הכותרת "אש בשמיים", ב-2004 במסגרת אלבומו רק אתה (חלק ב).

## מיקומי שיא

## קישורים חיצוניים

*
* 

* לדף השיר באתר הספרייה הלאומית

## הערות שוליים

קטגוריה:שירי קדם-האירוויזיון 1992
קטגוריה:שירים בעברית
קטגוריה:שירים שנכתבו על ידי דודו ברק
קטגוריה:שירים שהולחנו על ידי יוני רועה
קטגוריה:שירים על החלל החיצון
טגו רץ

**טֵגוּ רָץ** (שם מדעי: *Cnemidophorus*; "knēmido" - מגן-רגל, "phoros" - סוחב, כלומר: "לובשי מוקיים") הוא סוג של לטאה ממשפחת הטגואיים החיים באמריקה הדרומית, אמריקה המרכזית ואיי הודו המערבית. במראן הן דומות ללטאות הכוח מהעולם הישן.

## מאפיינים
ללטאות הטגו גפיים גדולות ומשוריינות המסייעות להם לרוץ במהירות של עד 28 קמ"ש. אורך הגפיים הוא 20 עד 50 ס"מ. ללטאות גם זנב ארוך דמוי-שוט, ראש גדול בצורת משולש ועיניים גדולות. לרובן גוון צבעוני בולט עם פסים לאורך הגוף. הן חיות בסביבות טרופיות בביצות, חוליות, יערות פתוחים וסוואנות. מזונן העיקרי הוא חרקים כמו נמלים, חגבים וכו' וגם מפירות.

בני סוג זה מתרבים ברביית בתולים כדרך קבע, דבר נדיר מאוד אצל חולייתנים, ואולם הוא נעשה בידי מספר לטאות, שביניהן לטאות הכוח. הטגואים עדיין צריכים לקבל הורמון מסוג אסטרוגן כדי לייצר ביצים פוריות. הם מקבלים אותו מפרטי נקבות בעלי מאפיינים זכריים המזדווגות עם חסרי התכונות הללו וכך מעברים את הביציות. זכרים אמיתיים נדירים בסוג זה.

## מינים
* *Cnemidophorus arenivagus*
* *Cnemidophorus arubensis*
* *Cnemidophorus cryptus*
* *Cnemidophorus duellmani*
* *Cnemidophorus espeuti*
* *Cnemidophorus flavissimus*
* *Cnemidophorus gaigei*
* *Cnemidophorus gramivagus*
* *Cnemidophorus lemniscatus*
* *Cnemidophorus leucopsammus*
* *Cnemidophorus murinus*
* *Cnemidophorus nigricolor*
* *Cnemidophorus pseudolemniscatus*
* *Cnemidophorus rostralis*
* *Cnemidophorus ruatanus*
* *Cnemidophorus ruthveni*
* *Cnemidophorus senectus*
* *Cnemidophorus splendidus*
* *Cnemidophorus vanzoi*

## קישורים חיצוניים

* 

## הערות שוליים

קטגוריה:בעלי חיים שתוארו ב-1830
קטגוריה:טקסונים שתוארו בידי יוהאן גאורג ווגלר
קטגוריה:טגואיים
ניל סטריט

**ניל סטריט** (באנגלית: **Neil Street**; 15 בינואר 1931 – 6 באוקטובר 2011) היה רוכב מרוצי ספידווי, מנהל ומהנדס. סטריט נולד במלבורן, אוסטרליה, והגיע לראשונה לבריטניה בשנת 1952 כדי לרכב בקבוצת האקסטר פאלקונס.

הוא רכב בקבוצת הסווינדון רובינס ובניופורט וואספס לפני שפרש ממרוצים בשנת 1976. סטריט ביצע הופעות בינלאומיות עבור אוסטרליה, אוסטרלאסיה, בריטניה ונורווגיה. ב-2002, הוענקה לו מדליית מסדר אוסטרליה ביום אוסטרליה בקטגוריית פרסי הספורט המוטורי על תרומתו לספורט הספידווי.

## ניהול
ב-1981 מונה למנהל הצוות של חתולי הבר וויימוט. כשנסגרו ב-1984 הוא הפך למנהל קבוצת הפול פיראטס עד שנת 1999 כאשר העביר את התפקיד לניל מידלדיץ'. ב-1984 ניהל את קבוצת האקסטר פאלקונס. ב-1997 נכנס לתפקיד מנהל קבוצת הניופורט וואספס ונשאר בתפקידו עד 2005.

סטריט היה גם מנהל נבחרת הספידווי של אוסטרליה והיה אחראי בעת הזכייה בגביע הנבחרת העולמית בשנת 1999 ובגביע העולם בספידוויי בשנת 2001 ו-2002. בשנת 2009, סטריט חזר לתפקיד המנהל של קבוצת הניופורט וואספס לאחר שהמועדון חזר למירוץ בעקבות מותו של האמרגן טים סטון בשנת 2008.

## חיים אישיים
בתו קרול נישאה לרוכב הספידווי פיל קרמפ  ונכדו ג'ייסון קרמפ  זכה שלוש פעמים באליפות העולם בספידווי בשנת 2004, 2006 ו-2009.

## הנדסת מנועים
בשנים 1974–1975 החל סטריט להיות מעורב בעיצוב מנועים. איוון טייגה תכנן ראש בעל ארבעה שסתומים למנוע הג'אווה, בסיועו של סטריט. המנוע עבר לייצור תוך ארבעה שבועות בלבד, והוא נלקח לניוקאסל לפגישה שנערכה ערב לפני אליפות אוסטרליה, אך המפגש בוטל, כך שהמנוע עדיין לא נבדק על המסלול. לאחר מכן, פיל קרמפ השתמש במנוע באליפות אוסטרליה בסידני ושבר את השיא שהחזיק ג'ים איירי בכמעט 3 שניות. אירוע זה נחשב ליוצא דופן בהתחשב בעובדה שהמנוע יצא באותו הרגע מבית המלאכה ולא נבדק טרם המירוץ. על איוון טייגה, לקראמפ ניתנה האפשרות להתחרות עם המנוע הרגיל שלו בעל שני שסתומים, אך לאחר שניסה את המנוע בעל 4 השסתומים סירב לרדת מהאופנוע.

## מותו
ב-6 באוקטובר 2011, נפטר סטריט בביתו בעיר מולדתו מלבורן, בגיל 80. הוא אובחן כחולה סרטן 5 שנים קודם לכן, אך שמר את מצבו הרפואי מוסתר מהתקשורת. הסרטן שלו התפשט לרגלו וכתוצאה מכך נפל מספר שבועות לפני מותו והכה את ראשו, אך לא סיפר על כך לאיש. הוא לא היה מודע לכך שהנפילה גרמה לדימום במוח וסטריט שקע בתרדמת במהלך שנתו ונפטר ב-6 באוקטובר.

## הערות שוליים

קטגוריה:רוכבי אופנועי מרוץ אוסטרלים
קטגוריה:אוסטרלים שנולדו ב-1931
קטגוריה:אוסטרלים שנפטרו ב-2011
הר קאבזה

**הר קאבזה** (באנגלית: **Mount Cabeza**) הוא הר ברכס סטאוורצי בחלקו הצפון-מזרחי של האי בראבנט, בארכיפלג פאלמר שבאנטארקטיקה. 

ההר נמצא מדרום מזרחית לקרחון פארה, כ-2 קילומטרים דרומית - מערבית לפסגת היילס. 

## היסטוריה
הר זה, בשמו "מונטה קאבזה (הר קאבזה)" (Monte Cabeza) הופיע לראשונה במפה הידרוגרפית ארגנטינאית משנת 1957.  

[מרכז|ממוזער|700x500 פיקסלים|[בראבנט (אי, אנטארקטיקה)|האי בראבאנט, מבט מכיוון צפון מזרח לעבר האי. מימין ניתן לראות את האי אונוור, וברקע את חצי האי האנטארקטי; את הרי סולוואי, ניתן לראות משמאל, בצד הרחוק של האי.]]

## קישורים חיצוניים
* הר קאבזה באתר הסקר הגאולוגי של ארצות הברית
* הר קאבזה באתר הגאזט האנטארקטי המשווה SCAR של ממשלת אוסטרליה
* תצלום לוויין של אזור ההר, תוך סימון אתרים נוספים באזור באתר copernix

## הערות שוליים

קאבזה
כושר גופני (אלבום)

**כושר גופני** הוא אלבום הבכורה של צמד ההיפ הופ הישראלי כהן@מושון. האלבום יצא לאור ב-13 באפריל 2008 דרך חברת התקליטים הישראלית הד ארצי. האלבום הופק על ידי מיכאל כהן, חצי מהצמד, ואורי שוחט. האלבום נתמך על ידי הסינגלים "באסה", "פאן פאן פאן" ו-"מה קורה לי". השיר "מה קורה לי", מתוך האלבום, זכה להצלחה רבה תוך שהגיע למקום ה-9 במצעד השבועי של רדיו אמצע הדרך, ולמקום השני במצעד השבועי של רדיו ירושלים.

בספטמבר 2018 חגגו כהן@מושון עשור לאלבום במופע במועדון הבארבי בתל אביב.

## רשימת רצועות

## קישורים חיצוניים

## הערות שוליים

קטגוריה:אלבומי בכורה מ-2018
קטגוריה:כהן@מושון
קטגוריה:אלבומים בעברית
קטגוריה:אלבומים שהופקו על ידי אורי שוחט
קטגוריה:אלבומי היפ הופ ישראליים
קטגוריה:אלבומי חברת הד ארצי
מנספילד (אנגליה)

**מנספילד** (באנגלית: **Mansfield**), היא עיר שוק הממוקמת במחוז נוטינגהאמשייר שבאנגליה. מנספילד ממוקמת 19 קילומטרים צפונה לנוטינגהאם, ומתגוררים בה ובאזור העירוני שלה 106,000 תושבים. 

ידועה התיישבות במנספילד מאז התקופה הרומית. העיר מושפעת ממכרות הפחם וממפעלי הטקסטיל שפועלים בה. במנספילד פועל גם איגוד עובדים של כורי פחם, שגייס רבים מאלה שהתנגדו לשביתות בשנים 1984–1985. במנספילד פועלים שווקים כבר 700 שנים. הטמפרטורה הגבוהה ביותר שנמדדה בעיר היא 34.6 מעלות צלזיוס, והנמוכה ביותר שנמדדה 19.1- מעלות צלזיוס. לעיר קבוצת כדורגל מקצועית (מנספילד טאון) שמשחקת בליגה השלישית בבריטניה, הפוטבול ליג, בעיר גם פועלות קבוצות המשחקות בענפי ספורט רבים אחרים. למנספילד ראש עיר הנבחר בבחירות ישירות.

## ערים תאומות

* 

## קישורים חיצוניים

* 
* 

## הערות שוליים

קטגוריה:נוטינגהאמשייר
קטגוריה:ערי שוק אירופיות בימי הביניים
האנטיג אירוסרוויירס

**האנטיג אירוסרוויירס** (באנגלית: **Hunting Aerosurveys Ltd**; מילולית: מיפוי אווירי האנטינג) הייתה חברת צילום אווירית בריטית.

החברה הוקמה ב-21 ביוני 1937 על ידי מיזוג חברת אירופלימז בע"מ (Aerofilms Ltd) עם חברת איירקראפט אופרייטינג (Aircraft Operating Company).

החברה עשתה שימוש במטוסי אוסטר, פרסיבל פרוקטור, ודה האווילנד דרגון ראפיד.

בשנים 1957–1964, החברה עשתה שימוש במטוס אוסטר אוטוקרט, שהוסב במיוחד לצורך עבודות סקר אוויריות.

בשנת 1960 מוזגה החברה עם חברת האנטינג גאופיזיקס (Hunting Geophysics Ltd), ולחברה החדשה קראו האנטינג סרוויז ( Hunting Surveys Ltd - מיפוי שטחי ציד).

בדצמבר 2001 מונה מפרק לחברה, והיא פורקה בינואר 2003.

## קישורים חיצוניים
* מידע על החברה

## הערות שוליים

קטגוריה:צילום אוויר
קטגוריה:חברות בריטיות
קרחון פארה

**קרחון פארה** או **קרחון פרה** (באנגלית: **Paré Glacier**) הוא קרחון בצידו הצפון מזרחי של האי בראבנט בארכיפלג פאלמר שבאנטארקטיקה.

אורכו של הקרחון 13 קילומטרים ורוחבו 1.9 קילומטרים.

הקרחון מנקז את המדרונות הצפון-מזרחיים של הרי סטריבוג, וזורם לכיוון מזרח, ולאחר מכן לכיוון צפון מזרח, עד שנשפך אל ראשו של מפרץ בוקה.

## היסטוריה
### גילוי ומיפוי הקרחון
הקרחון מופיע במפה ממשלתית ארגנטינאית משנת 1953. במפה זו לקרחון אין שם.

הקרחון צולם על ידי האנטיג אירוסרוויירס בע"מ בסקר צילומי אוויר שערכה החברה בשנים 1956–1957. הקרחון מופה על בסיס צילומים אלה בשנת 1959.

### מקור השם
שמו של הקרחון ניתן לו על ידי הוועדה המייעצת לשמות אנטארקטיים של בריטניה, והוא נקרא על שמו של אמברואז פארה, מנתח צרפתי שלימד לראשונה את החשיבות של חבישות פצעים נקיים, ושיפר טכניקות ניתוח וטיפול בשברים.

[מרכז|ממוזער|700x500 פיקסלים|[בראבנט (אי, אנטארקטיקה)|האי בראבאנט, מבט מכיוון צפון מזרח לעבר האי. מימין ניתן לראות את האי אונוור, וברקע את חצי האי האנטארקטי; את הרי סולוואי, ניתן לראות משמאל, בצד הרחוק של האי.]]

## לקריאה נוספת

• Geological Survey (U.S.), **[https://books.google.co.il/books?id=U1DuAAAAMAAJ&pg=PA28&lpg=PA28&dq=%22Pare+Glacier%22&source=bl&ots=sn7787_h04&sig=ACfU3U0qVoNDwWY0-ode4rvN8ul1Xv2zQw&hl=en&sa=X&ved=2ahUKEwj-3YmE-4DlAhXDb1AKHdkBDscQ6AEwA3oECAgQAQ#v=onepage&q=%22Pare%20Glacier%22&f=false Coastal-change and Glaciological Map of the Trinity Peninsula Area]**, P 28

## קישורים חיצוניים
* קרחון פארה באתר הסקר הגאולוגי של ארצות הברית
* קרחון פארה באתר הגאזט האנטארקטי של ממשלת אוסטרליה
* קרחון פארה באתר הגאזט האנטארקטי המשווה SCAR של ממשלת אוסטרליה

## הערות שוליים

פארה
עכסן קטן

**עכסן קטן** (שם מדעי: *Sistrurus*) הוא סוג בעל שני מינים של נחשים ארסיים ממשפחת הצפעיים החיים באמריקה הצפונית בדרום-מזרח ומזרח קנדה, מרכז ומזרח ארצות הברית וצפון מקסיקו. משמעות השם המדעי שלהם מיוונית: "Σείστρουρος" - "זנב מקשקש" והוא מזכיר גם את כלי הנגינה הקדום - סיסטרום.

## מאפיינים
לעומת הסוג עכסן, סוג זה בעל גוף קטן יותר אבל בעל קשקשים נוקשים יותר, בעיקר על הזנב. דבר זה בנוסף לגודל העכס הקטן יותר גורם להם להשמיע רעשים צורמים יותר המבהירים יותר את האזהרה לאויבים על ארסיותם. כמו מרבית הצפעיים הם בעלי ניבים קדמיים חלולים היכולים להיפער קדימה כדי להכות ולהזריק ארס.

עכסנים אלה מזריקים פחות ארס מאשר העכסנים המצויים אך עדיין יכולים לגרום למצבים שונים הדורשים עזרה רפואית. עם זאת הארס משמש אותם בעיקר להרוג טרף של יונקים קטנים וזוחלים אחרים למאכל.

## מיון
סוג זו כולל, נכון למאי 2025, 3 מינים.
* תת-משפחה צפעוני גומה (Crotalinae)
** סוג **עכסן קטן** (*Sistrurus*)
*** מין עכסן קטן שחור (*Sistrurus catenatus*)
*** מין עכסן עלים קטן (*Sistrurus miliarius*)
*** מין *Sistrurus tergeminus*

## קישורים חיצוניים

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:בעלי חיים שתוארו ב-1883
קטגוריה:טקסונים שתוארו בידי סמואל גארמן
קטגוריה:צפעוני גומה
יחסי ארצות הברית – חוף השנהב

**יחסי ארצות הברית-חוף השנהב** הם היחסים בין **[[ארצות הברית]]** לבין **[[חוף השנהב|רפובליקת חוף השנהב]]**. חוף השנהב היא אחת המדינות הפרו-אמריקאיות הדומיננטיות ביותר באפריקה ובעולם, כאשר נכון לשנת 2007 כ-88% מתושבי חוף השנהב תומכים בארצות הברית באופן נלהב (לעומת 85% בשנת 2002).

נשיא חוף השנהב הראשון פליקס הופואה-בואני ביקר בארצות הברית בשנת 1983, דבר שהוביל לביקור מזכיר המדינה האמריקאי ג'ורג' שולץ באביג'אן בשנת 1986.

לחוף השנהב שגרירות בוושינגטון די. סי. ואילו לארצות הברית שגרירות באביג'אן.

## קישורים חיצוניים

קטגוריה:ערכים ללא קטגוריות פיזיות - יחסי חוץ
יחסי בנגלדש – חוף השנהב

**יחסי בנגלדש-חוף השנהב** הם היחסים בין **[[בנגלדש]]** לבין **[[חוף השנהב|רפובליקת חוף השנהב]]**.

שר החוץ הבנגלי ביקר בחוף השנהב בשנת 2010. מאז 2014 אזרחים בנגלים רבים משרתים בחוף השנהב מטעם כוחות האומות המאוחדות. בין המדינות מתקיים מסחר רב, ומשקיעים בנגלים גילו עניין בחוף השנהב. שיתוף הפעולה הכלכלי מתבטא במיוחד בתחומי סחר בתרופות ובחקלאות.

קטגוריה:ערכים ללא קטגוריות פיזיות - יחסי חוץ
מחנה הריכוז ורשה

**מחנה הריכוז ורשה** (בגרמנית: **KL Warschau**, **KZ Warschau**; או **מחנה הריכוז גנשובקה**, בפולנית: **KL Gęsiówka**, לעיתים במחקר מכונה **המחנה המרכזי ורשה**, באנגלית: **Warschau Main Camp**) היה מחנה ריכוז שפעל בתקופה השואה, שנבנה על חורבות גטו ורשה, סביב כלא גנשובקה. כמחנה קטן יחסית, נעדר מחנה ורשה מרוב דו"חות השואה הידועים. במהלך פעולתו, עסקו אלפים בודדים של אסירים בעבודות כפייה, וחלק גדול מהם מתו במהלך צעדת המוות מהמחנה, מרד ורשה והסתתרות היהודים לאחר המרד. רוב האסירים מתו מירי או מעבודות פרך שונות, ואין מידע מדויק לגבי מספר ההרוגים, אף שההערכות מדברות על כמה אלפים בודדים. המחנה הוקם ביולי 1943 בתחילה בפיקודו של קצין האס אס וילהלם גקה,  התגבש למחנה ריכוז, שכלל אסופת קסרקטינים שנבנו על חורבות גטו ורשה. מספטמבר 1943 ועד אפריל 1944, תחת פיקודו של ניקולאוס הרבֶּט, ומאפריל עד יוני 1944 בפיקודו של פרידריך וילהלם רופרט.

להערכת ההיסטוריון הפולני בוגוסלאב טדאוש קופקה, בחיסול הריסות גטו ורשה (מסביב ובמחנה הריכוז) רצחו הנאצים ועוזריהם כ-20,000 איש כולל אסירי מחנות, יהודים פולנים שנתפסו מסתתרים "בצד הארי" של ורשה ואסירים פוליטיים פולנים.

המכון לזיכרון לאומי בפולין מעריך את מספר הפולנים שנרצחו באתר המחנה והוצאו להורג בחסותו ב-10,000.

המחנה, שקיים מעט מאוד מידע אודותיו, היה במרכז תאוריית קונספירציה פולנית הטוענת כי תא גזים ענק הוקם במנהרה ליד תחנת ורשה זאכודניה, וכי 200,000 פולנים לא-יהודים הושמדו בתחנה זו באתר. אמנם בדיכוי מרד ורשה בשנת 1944 נהרגו מאות אלפי פולנים, ואמנם אלפים, ואולי אף עשרות אלפים, מהם נרצחו במחנות ריכוז מאולתרים בעיר. אך לא היה זה רצח מאורגן במחנה ריכוז בודד באתר גטו ורשה.

## גלריה

קובץ:Gęsiowka Prison in Warsaw (1944).jpg|הכניסה למחנה
קובץ:Oswald_Pohl_KL_Warschau_1943.jpg|מכתב מאוסוולד פוהל להיינריך הימלר מיום 23 ביולי 1943 על יצירת מחנה הריכוז ורשה, ובו ציין הגעתם של 300 האסירים הראשונים.
קובץ:Gesiowka.jpg|אסירי מחנה עם חיילים פולנים מגדוד ז'וסקה ב-5 באוגוסט 1944.
קובץ:KL_Warschau_-_multilingual_warning_sign.jpg|שלט רב לשוני (גרמנית, פולנית, הונגרית וצרפתית) בגדר המחנה האומר: "שימו לב! אזור נייטראלי. ירי ללא אזהרה!".
קובץ:Warsaw_ghetto_ruins_–_place_of_mass_executions_at_27_Dzielna_Street.jpg|הריסות בית הדירות ברחוב דז'ילנה 27 בגטו ורשה לשעבר, בסמוך לכלא פאוויאק, שימש כמקום הוצאה להורג בשנים 1943–1944.
קובץ:Tunnels_near_the_Warsaw_West_railway_station.jpg|מנהרות בתחנת Warszawa Zachodnia, המנהרה השנייה משמאל הייתה במרכז תאוריית קשר לפיה שימש כתא גז ענק להשמדת פולנים לא יהודים.


## קישורים חיצוניים

*
*כתבה וראיון עם פרופסר גדעון גרייף על מחנה הריכוז ורשה והעיוות ההיסטורי הפולני. העולם היום, כאן 11 06.10.19
* 

## הערות שוליים

קטגוריה:מחנות ריכוז בפולין
קטגוריה:תאוריות קשר
קטגוריה:1943 בפולין
קטגוריה:1944 בפולין
ראש ממשלת אסטוניה

**ראש ממשלת אסטוניה** (באסטונית: **Eesti peaminister**; פירוש מילולי: "השר הראשי") הוא ראש הפרלמנט של רפובליקת אסטוניה. ראש הממשלה ממונה על ידי נשיא המדינה, לאחר שנערך סבב התייעצויות בין נציגי המפלגות בפרלמנט. הפרלמנט יכול להתנגד למינוי הנשיא ולהציב מועמד מטעמו בראשות הפרלמנט. ברוב המקרים, ראש הממשלה הנבחר הוא ראש המפלגה הגדולה ביותר ומנהיג הקואליציה.

ראש הממשלה המכהן של אסטוניה הוא קריסטן מיחאל, מנהיג מפלגת הרפורמה.

## היסטוריה
תפקיד ראש הממשלה נוסד לראשונה לאחר הכרזת העצמאות של אסטוניה מהאימפריה הרוסית בשנת 1918.

בחוקה הראשונה של אסטוניה (1920–1933) הונחלה במדינה דמוקרטיה פרלמנטרית. תפקיד ראש הממשלה החדש נקרא "ראש המדינה" (*riigivanem*), וסמכויותיו שילבו בין תפקידו של ראש ממשלה ושל נשיא. בשיטה שהונהגה אז, פיזור הפרלמנט התאפשר רק לאחר משאל עם, והדחתו של ראש הממשלה התאפשרה על ידי הצעת אי-אמון. בפועל, כוחו של ראש המדינה היה יחסית מועט.

לאחר משאל עם בשנת 1933, נכתבה החוקה השנייה של אסטוניה (1934–1938). לפיה, תפקיד ראש הממשלה הותאם לאופן בו הוא מקובל במשטרים נשיאותיים. כעת, מינוי והדחה של ראש ממשלה התאפשרו רק על ידי נשיא המדינה, כמו גם פיזור הממשלה והפרלמנט. כך בשנת 1934, קונסטנטין פטס מינה עצמו לתפקיד ראש הממשלה במקביל לתפקידו כראש המדינה, ובתפקיד משולב זה כיהן עד שנת 1937. במעמד כוח זה, התאפשר לפטס לדחות בחירות לתפקיד ראש המדינה וגם בחירות לפרלמנט. בשנת 1937 איחד פטס בין תפקיד הנשיא וראש הממשלה לתפקיד יחידני. בשנת 1938, לאחר בחירות מחודשות תחת החוקה השלישית (דה פקטו 1938–1940, דה יורה 1938–1992) נבחר לתפקיד נשיא המדינה (והתפקיד היחידני שקבע בוטל), והמבנה הקלאסי של ראש ממשלה ונשיא נפרדים הונחל מחדש.

לאחר השתלטות ברית המועצות על אסטוניה, נכפתה על המדינה חוקה סובייטית החל מ-25 באוגוסט 1940. באסטוניה הסובייטית, תפקיד זה המשיך להתקיים בממשלה הגולה שהייתה תחת חסות סובייטית.

לאחר התפרקות ברית המועצות והשבת עצמאותה, נכתבה החוקה הרביעית של אסטוניה (1992–כיום). חוקה זו משלבת אלמנטים משתי החוקות הראשונות של המדינה, וסמכויות תפקיד ראש הממשלה שבו לסורן.

## ראשי ממשלת אסטוניה
#### <big>1918–1920</big>

#### <big>1934–1937</big>

#### <big>1938–1944</big>

#### <big>1990–כיום</big>

## ראו גם
* נשיא אסטוניה

## קישורים חיצוניים

## הערות שוליים

*
קטגוריה:אסטוניה: פוליטיקה
בג'אג' קיוט

**בג'אג' קיוט** (באנגלית: **Bajaj Qute**, קרויה גם: **Bajaj RE60**) היא מכונית מיני מתוצרת יצרנית הרכב ההודית **[[בג'אג' אוטו]]** אשר מיוצרת משנת 2013 בהודו.

## "בג'אג' קיוט"

* 4 דלתות - הצ'בק.
* מספר נוסעים: 2 + 2.
* מנוע אחורי 1 צילינדרים.
* סוג הנעה: הנעה אחורית.
* באירופה דגם "בג'אג' קיוט" מדורג בקטגוריה "Quadricycle" . ב-22 במאי 2013 ממשלת הודו דירגה את דגם ה"בג'אג' קיוט" בדירוג "Quadricycle".
* דגם "Quadricycle" הוא הדגם הראשון של היצרן שמיוצר בתצורת 4 גלגלים
* לארבעת הגלגלים יש גוף מונוקוק מתכת-פולימר שבגללו הדגם שוקל 400 ק"ג.
* רדיוס סיבוב - 3.5 מטר.
* זיהום אוויר: פליטת פחמן דו-חמצני של 66 גרם / ק"מ (לפי יצרן).
* מחיר היחידה בהודו - 2,500 דולר.
* תוכנית היצרן - לייצר 5,000 יחידות בחודש
* גיל נהיגה מינימלי בדגם ה-"בג'אג' קיוט" בהודו - 16 שנים.
* הדגם אושר בהודו לנהיגה למטרות פרטיות ומסחריות.

## ראו גם
* בג'אג' אוטו
## קישורים חיצוניים

* 
* "בג'אג' קיוט" (auto.ndtv.com/videos)

## הערות שוליים

קטגוריה:מכוניות מיני
קטגוריה:כלי רכב המיוצרים בהודו
קטגוריה:דגמי מכוניות שהושקו ב-2013
קטגוריה:כלי רכב מנוע אחורי
נתיב פלוס

[thumb|נתיב פלוס, צפונית ל[מחלף הסירה]]
**נתיב פלוס** הוא מיזם לנתיבים רבי-תפוסה  של משרד התחבורה לעידוד השימוש בתחבורה ציבורית ובנסיעות משותפות.

## על המיזם
המיזם יצא לדרך באוקטובר 2019 על ידי משרד התחבורה בתקופת כהונתו של השר בצלאל סמוטריץ'. במסגרת המיזם הוקצה נתיב נפרד לשימוש תחבורה ציבורית ולשימוש כלי רכב פרטיים המסיעים יותר מנוסע אחד, בכביש החוף ובנתיבי איילון, בכל שעות היממה. זהו השלב הראשון במיזם והוא צפוי להתרחב לכבישים נוספים בעתיד.

בכביש החוף הוכשר נתיב מיוחד בשני כיווני הנסיעה בין מחלף נתניה למחלף גלילות. בנתיבים אלו מותרת הנסיעה לתחבורה ציבורית בלבד ולרכב המסיע שני נוסעים לפחות (נהג+נוסע).

בנתיבי איילון הוכשר נתיב לכיוון צפון בלבד, בקטע שבין מחלף מבוא איילון למחלף חיל השריון. בקטע זה מותרת הנסיעה לתחבורה ציבורית ולרכבים המסיעים שלושה נוסעים לפחות (נהג+שני נוסעים). בקטע בנתיבי איילון היה קיים עד להפעלת המיזם נתיב תחבורה ציבורית, אך הוא היה בתוקף בשעות הבוקר בלבד.

האכיפה מתבצעת באמצעות יחידת האופנוענים של אגף התנועה במשטרת ישראל. נהגים אשר לא מורשים לנסיעה בנתיבים אלו צפויים להיקנס ב-500 שקלים.

מטרת המיזם היא להפחית את מספר כלי הרכב בכבישים באמצעות מעבר מתחבורה פרטית לתחבורה ציבורית או לתחבורת "קארפול". כיום ברכב פרטי בישראל נוסעים בממוצע 1.2 נוסעים בלבד. העלאת מספר הנוסעים בתחבורה ציבורית צפויה להביא להורדת כלי רכב מן הכביש, ולשיפור משמעותי במהירות הנסיעה הממוצעת בכבישים.

כחלק מתגבור קווי התחבורה הציבורית העוברים בנתיב הודיע שר התחבורה על תגבור קווי אוטובוס מנתניה, ועל הקמת חניון חנה וסע בחדרה.

ב-3 בנובמבר החלה המשטרה לאכוף איסור נסיעה לרכב לא מורשה בנתיב המיועד לתחבורה ציבורית ורכב עם יותר מנוסע אחד.

## סימון
* הסימון +2 מסמל: "הנתיב נהפך לנתיב פלוס, לרכבים בהם יש נוסע נוסף מלבד הנהג".
* הסימון +3 מסמל: "הנתיב נהפך לנתיב פלוס, לרכבים בהם יש שני נוסעים נוספים מלבד הנהג".

## ביקורת
עוד לפני יציאת המיזם לפועל עומסי תנועה רבים בעקבות ההכנות בכבישים. ראש עיריית נתניה מרים פיירברג קראה למשרד התחבורה לשקול את קיום המיזם באזור נתניה. בעקבות הביקורת התראיין שר התחבורה בצלאל סמוטריץ' וטען ש"אי אפשר לתקן ב־3 חודשים הזנחה של 20 שנה".

## קישורים חיצוניים
* נתיב פלוס - שאלות ותשובות, באתר השירותים והמידע הממשלתי

## הערות שוליים

קטגוריה:ישראל: תחבורה ציבורית
קטגוריה:גודש תנועה
קטגוריה:משרד התחבורה והבטיחות בדרכים
קטגוריה:גוש דן: תחבורה
דניאל פודנס

**דניאל קסטלו פודנסה** (בפורטוגזית: **Daniel Castelo Podence**; נולד ב-21 באוקטובר 1995) הוא כדורגלן פורטוגזי המשחק בעמדת הקיצוני באולימפיאקוס, בהשאלה מא-שבאב (ריאד).

## קריירת מועדונים
### ספורטינג ליסבון

קצת לפני שהיה בן עשר, פודנסה עבר למחלקת הנוער של ספורטינג ליסבון, כשהגיע ממחלקת הנוער של בלננסש. ב-3 בפברואר 2013, הוא ערך את הופעת הבכורה שלו בקבוצה, כששיחק בקבוצת המילואים של ספורטינג ליסבון נגד קבוצת המילואים של מאריטימו במסגרת הליגה הפורטוגלית השנייה.

את הופעת הבכורה שלו בקבוצה הבוגרת ערך ב-29 בדצמבר 2014 בניצחון החוץ 0–2 על ויטוריה דה גימארייש במסגרת גביע הליגה הפורטוגלית. לאחר מכן, הוא הושאל למוריירנסה לעונה אחת. ב-17 בספטמבר 2016, הוא ערך את הופעת הבכורה שלו בליגה בהפסד 2–0 לאשטוריל, בעוד שאת שער הבכורה שלו כבש בניצחון 1–2 על טונדלה.

בסוף ינואר 2017, פודנסה נקרא בחזרה לקבוצה על ידי מאמן הקבוצה באותה התקופה, ז'ורז'ה ז'סוס.

### אולימפיאקוס

ב-9 ביולי 2018, פודנסה הצטרף לאולימפיאקוס בחוזה לחמש שנים. הוא כבש את שער הבכורה שלו במדי הקבוצה היוונית ב-30 באוגוסט בתיקו אחת נגד ברנלי במסגרת המשחק השני של שלב הפלייאוף של הליגה האירופית.

ב-18 בספטמבר 2019, הוא סייע לקבוצתו לחזור מפיגור 0–2 לתיקו 2–2 נגד טוטנהאם במסגרת שלב הבתים של ליגת האלופות, כשכבש את השער הראשון לזכות היוונים לאחר פעולה אישית.

### וולברהמפטון וונדררס

ב-30 בינואר, עבר פודנסה לשורות הקבוצה האנגלית וולברהמפטון וונדררס, לאחר שחתם עם הקבוצה חוזה למשך ארבע וחצי שנים.

ב-4 בספטמבר 2023 חזר לאולימפיאקוס בהשאלה לעונה אחת.

## תארים
### קבוצתיים
;ספורטינג ליסבון
* הגביע הפורטוגלי (1): 2014/15
* גביע הליגה הפורטוגלית (1): 2017/18

;מוריירנסה
* גביע הליגה הפורטוגלית (1): 2016/17

## קישורים חיצוניים

## הערות שוליים

קטגוריה:כדורגלנים פורטוגזים
קטגוריה:חלוצי כדורגל פורטוגזים
קטגוריה:כדורגלני ספורטינג ליסבון
קטגוריה:כדורגלני מוריירנסה
קטגוריה:כדורגלני אולימפיאקוס
קטגוריה:כדורגלני וולברהמפטון וונדררס
קטגוריה:כדורגלני נבחרת פורטוגל
קטגוריה:פורטוגזים שנולדו ב-1995
La voix du bon Dieu

**La voix du bon Dieu** (באנגלית: **The Good Lord's Voice**) הוא אלבום הבכורה של הזמרת הקנדית סלין דיון. האלבום יצא לאור ב-6 בנובמבר 1981, על ידי חברת התקליטים Super Étoiles. מתוך האלבום יצאו שלושת הסינגלים: "", "" ו-"L'amour viendra".

בסמוך להוצאת האלבום, הוציאה דיון גם את אלבומה השני Céline Dion chante Noël. שני האלבומים זכו להצלחה נאה כאחד.

## רקע והפקה
האלבום הופק על ידי רנה אנג'ליל, דניאל הטו ואדי מרנאיי. אנג'ליל, שהיה באותו הזמן המנהל של דיון ולימים הפך לבעלה, משכן את הבית שלו במטרה להקים חברת תקליטים דרכה יוציא את האלבומים של דיון. ההחלטה הזו גרמה לו ולדיון להוציא אלבום נוסף בסמוך לצאת האלבום הזה.

שני האלבומים נמכרו בלמעלה מ-30,000 בשנת 1981. בשנה שלאחר מכן, הצליחו להימכר בלמעלה מ-125,000 עותקים. בקנדה קיבל האלבום את תואר הזהב.

## רשימת רצועות

## נתוני מכירות

## היסטוריית יציאות לאור

## קישורים חיצוניים

## הערות שוליים

קטגוריה:אלבומי בכורה מ-1981
קטגוריה:אלבומי סלין דיון
קטגוריה:אלבומים בצרפתית